|  |  |
| --- | --- |
| Šilalės rajono savivaldybės tarybai |  |

Kopija

Šilalės rajono savivaldybės administracijos direktoriui

**IŠVADA**

**DĖL ŠILALĖS RAJONO SAVIVALDYBĖS SKOLINIMOSI GALIMYBIŲ 2018 M.**

2018 m. gegužės 17 d. Nr. 6 – 1/10

Šilalė

Atliktas Šilalės rajono savivaldybės skolinimosi galimybių 2018 metams vertinimas.

Mano nuomone, Šilalės rajono savivaldybė Lietuvos Respublikos 2018 metų valstybės ir savivaldybių biudžetų finansinių rodiklių patvirtinimo įstatymu nustatytų skolinimosi limitų[[1]](#footnote-1) nėra viršijusi ir Savivaldybės taryba gali priimti sprendimą imti ilgalaikę 400,0 tūkst. eurų paskolą, investicijų projektams finansuoti.

 *Pagrindas pareikšti nuomonę*

Audito metu surinkti įrodymai, apie Šilalės rajono savivaldybės skolinių įsipareigojimų būklę 2018 m. sausio 1 d., įvertinti duomenys apie skolinių įsipareigojimų pokyčius 2018 m., išanalizuoti Seimo patvirtinti skolinimosi limitai. Manau, kad surinkti audito įrodymai yra pakankami ir tinkami pagrįsti mano nuomonę dėl Savivaldybės skolinimosi galimybių.

2018 m. Savivaldybės biudžeto prognozuojamos pajamos 13 092,0 tūkst. eurų. Nuo šios sumos skaičiuojami 2018 metų skolos ir garantijų limitai. 2018 m. sausio 1 d. Savivaldybės ilgalaikiai skoliniai įsipareigojimai sudarė 3 757,2 tūkst. eurų ir, lyginant su 2017 m. sausio 1 d., sumažėjo. Savivaldybės skola 2018 m. sausio 1 d. sudarė 27,82 proc. prognozuojamų pajamų sumos, o pagal teisės aktus Savivaldybės skola negali viršyti 60 proc. šios sumos.

Metinė grynojo skolinimosi suma negali būti teigiamas dydis, tai yra, Savivaldybė 2018 m. gali skolintis tokią sumą, kiek planuoja grąžinti ankstesniais metais paimtų paskolų. Šiais metais Savivaldybė pagal kreditavimo sutartis planuoja pagal grafike nustatytą laiką bankams grąžinti 515,6 tūkst. eurų. Todėl gali skolintis 400,0 tūkst. eurų ir metinio grynojo skolinimosi suma nebus teigiamas dydis.

*Vadovybės atsakomybė.* Savivaldybės administracijos direktorius atsakingas už vertinimui pateiktų dokumentų tikrumą ir teisingumą.

*Auditoriaus atsakomybė.* Mano tikslas gauti pakankamą užtikrinimą dėl Savivaldybės skolinių įsipareigojimų teisėtumo ir pateikti auditoriaus išvadą, kurioje pateikiama mano nuomonė.

Savivaldybės kontrolierė Liucija Kiniulienė

1. LR 2018 metų valstybės biudžeto ir savivaldybių biudžetų finansinių rodiklių patvirtinimo įstatymas Nr. XIII-868, 13 str. [↑](#footnote-ref-1)